rejauldu/bengali-wikipedia huggingface dataset:
বেনজামিন লি হোর্ফ (ইংরেজি ভাষায়: Benjamin Lee Whorf) (২৪ এপ্রিল ১৮৯৭ – ২৬ জুলাই ১৯৪১) ছিলেন একজন মার্কিন ভাষাবিজ্ঞানী। তিনি ভাষাতাত্ত্বিক আপেক্ষিকতার ক্ষেত্রে তার ধারণার জন্য সুপরিচিত। এই ক্ষেত্রে হোর্ফ ও তার গুরু এডওয়ার্ড সাপিরের নামানুসারে তাদের সৃষ্টি সাপির-হোর্ফ অনুকল্পের নামকরণ করা হয়েছে। এই অনুকল্প অনুসারে বলা হয় "ভাষা চিন্তা চেতনাকে প্রভাবিত করে"।   জীবনপঞ্জি  হ্যারি ও স্যারা লী হোর্ফের সন্তান বেনজামিন লী হোর্ফ ম্যাসাচুসেটস ইনস্টিটিউট অভ টেকনোলজি থেকে ১৯১৮ সালে রাসায়নিক প্রকৌশলে সনদপ্রাপ্ত হন। এর অবব্যহিত পরে তিনি অগ্নি প্রতিরোধ প্রকৌশলী হিসেবে হার্টফোর্ড অগ্নি বীমা কোম্পানিতে যোগদান করেন। তার নেশা ছিল ভাষা ও নৃতত্ব। ১৯৩১ সালে হোর্ফ ইয়েল বিশ্ববিদ্যালয়ে ভর্তি হন ভাষাতত্ত্ব বিষয়ে পড়াশুনা করার জন্য। এই বিশ্ববিদ্যালয়ের অধ্যাপক এডওয়ার্ড সাপির হোর্ফের কাজে মুগ্ধ হন এবং তিনি হোর্ফের শিক্ষালাভে সহায়তা করেন। ১৯৩৬ সালে হোর্ফ ইয়েলের নৃতত্ব বিভাগে সাম্মানিক গবেষণা সহযোগী হিসেবে মনোনয়ন পান। ১৯৩৭ সালে ইয়েল বিশ্ববিদ্যালয় তাকে স্টার্লিং ফেলোশিপ প্রদান করে। ১৯৩৭ থেকে ১৯৩৮ সাল পর্যন্ত হোর্ফ এই প্রতিষ্ঠানের নৃতত্ব বিভাগের প্রভাষক হিসেবে কাজ করেন। এই সময়ে তার শারীরিক সমস্যার শুরু হয়। ৪৪ বছর বয়সে ক্যানসার রোগে হোর্ফের মৃত্যু হয়। ১৯৫৬ সালে তার কাজের সংকলন, যার নাম Language, Thought, and Reality (ল্যাঙ্গুয়েজ, থট অ্যান্ড রিয়্যালিটি) অর্থাৎ "ভাষা, চেতনা ও বাস্তবতা", প্রকাশিত হয়।   ভাষাশাস্ত্রীয় কৃতিত্ব  হোর্ফ একজন রাসায়নিক প্রকৌশলী হিসেবে শিক্ষা লাভ করলেও শেষ জীবনে তিনি ভাষাতত্ত্বে আগ্রহী হয়ে ওঠেন এবং এডওয়ার্ড সাপিরের সাথে ইয়েল বিশ্ববিদ্যালয়ে পড়াশোনা ও গবেষণা করেন। জীবনের শেষ দশটি বছর হোর্ফ তার অবসর সময় পুরোটা ভাষাতত্ত্বের পিছনে ব্যয় করেন এবং মার্কিন যুক্তরাষ্ট্র ও মেক্সিকোর আমেরিকান আদিবাসীদের ভাষা নিয়ে মাঠ পর্যায়ে কাজ করেন। এমনকী হার্টফোর্ড অগ্নি বীমা কোম্পানির পক্ষে কাজ করার সময়েও তিনি একজন প্রভাবশালী ভাষাবিদ হিসেবে খ্যাত হয়ে ওঠেন। হোপি ভাষার (মার্কিন আদিবাসী হোপি জাতির ভাষা) ব্যাকরণ, নাউয়াতল ভাষার আঞ্চলিক প্রভেদ, মায়াদের হায়ারোগ্লিফিক লেখনী ইত্যাদির উপরে তার কাজ প্রকাশিত হয়। তিনি উটো-আজটেক ভাষার পুনর্নির্মাণে প্রথম চেষ্টা করেন। ভাষাতত্ত্বের নামকরা জার্নালগুলোতে তার অনেক নিবন্ধ প্রকাশিত হয়। এদের অনেক নিবন্ধে তিনি দেখাতে চেয়েছেন বিভিন্ন ভাষা ব্যবস্থা ঐ ভাষাব্যবহারকারীদের চিন্তা চেতনা এবং অভ্যাসের উপরে প্রভাব বিস্তার করে।   নির্বাচিত কাজ              তথ্যসূত্র    বহিঃসংযোগ   বি এল হোর্ফ   B. L. Whorf, .  বিষয়শ্রেণী:১৮৯৭-এ জন্ম বিষয়শ্রেণী:১৯৪১-এ মৃত্যু বিষয়শ্রেণী:মার্কিন ভাষাবিজ্ঞানী বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
দাসাংলু পুল অরুণাচল প্রদেশের ভারতীয় জনতা পার্টির রাজনীতিবিদ। তিনি হায়ুলিয়াং থেকে ২০১৬ সালে অরুণাচল প্রদেশ বিধানসভা নির্বাচনে নির্বাচিত হয়েছিলেন। BJP’s Dasanglu Pul wins Anjaw assembly seat in Arunachal PradeshDasanglu Pul wins Hayuliang bypoll তিনি ২০১৬ সালে সংক্ষিপ্ত সময়ের জন্য উত্তর-পূর্বাঞ্চলীয় রাজ্য অরুণাচল প্রদেশের প্রাক্তন মুখ্যমন্ত্রী কালীখো পুলের স্ত্রী ছিলেন। BJP fields ex-CM Dasanglu Pul's widow for Arunachal bypoll   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:অরুণাচল প্রদেশ বিধানসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অরুণাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯ বিষয়শ্রেণী:অরুণাচল প্রদেশ বিধানসভার সদস্য ২০১৯-২০২৪
ক্লদ মারে রস (১৩ মে ১৮৯৩ - ১৭ আগস্ট ১৯১৭) ছিলেন একজন অস্ট্রেলীয় ট্র্যাক অ্যান্ড ফিল্ড মল্লক্রীড়াবিদ। রস ১৯১২ গ্রীষ্মকালীন অলিম্পিকে অস্ট্রেলিয়ার হয়ে পুরুষদের ৪০০ মিটার হার্ডলসে প্রতিদ্বন্দ্বিতা করেছিলেন।   ১৯১৪ সালে, ভিক্টোরিয়া থেকে রস প্রথম অস্ট্রেলিয়ান ইম্পেরিয়াল ফোর্সের ১ম ডিভিশনের ফিল্ড আর্টিলারি ব্রিগেডে তালিকাভুক্ত হন।  ১৯১৫ সালে, রস এপ্রিলের অবতরণ এবং ডিসেম্বরে গ্যালিপোলি অভিযানের উভয় স্থানেই ছিলেন।  ১৯১৭ সালের প্রথম দিকে, তিনি রয়্যাল ফ্লাইং কর্পসে তার কমিশন লাভ করেন। রসকে ১৯১৭ সালের ১৭ আগস্ট ফ্রান্সের আকাশে ২৪ বছর বয়সে হত্যা করা হয়েছিল।     তথ্যসূত্র    বহিঃসংযোগ    অলিম্পিক প্রোফাইল বিষয়শ্রেণী:রয়্যাল ফ্লাইং কোরের কর্মকর্তা বিষয়শ্রেণী:প্রথম বিশ্বযুদ্ধে নিহত অস্ট্রেলীয় সামরিক কর্মকর্তা বিষয়শ্রেণী:অস্ট্রেলীয় পুরুষ হার্ডলার বিষয়শ্রেণী:১৯১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯১৭-এ মৃত্যু বিষয়শ্রেণী:১৮৯৩-এ জন্ম
হারিরা (    (আল-হারীরা ) হল মরক্কো  এবং আলজেরিয়ায় প্রস্তুত একটি ঐতিহ্যবাহী উত্তর আফ্রিকান স্যুপ।  আলজেরিয়ান হারিরা মরোক্কান হারিরা থেকে আলাদা যে আলজেরিয়ান হারিরাতে মসুর ডাল থাকে না। এটি স্টার্টার হিসেবে জনপ্রিয় কিন্তু হালকা নাস্তা হিসেবেও খাওয়া হয়। এর অনেক বৈচিত্র্য রয়েছে এবং এটি বেশিরভাগই রমজান মাসে পরিবেশন করা হয়, যদিও এটি সারা বছর ধরে তৈরি করা যেতে পারে।   এটি মাগরেবি খাবারেরও একটি অংশ, যেখানে স্যুপের স্বাদ উজ্জ্বল করার জন্য লেবুর রস এবং ডিম যোগ করা হয়। মুসলিমদের মতো, যারা ঐতিহ্যগতভাবে ইফতারের সময় পেট ভরে স্যুপ ব্যবহার করে, ইহুদিরা ইয়োম কিপ্পুরের সময় এটি দিয়ে তাদের রোজা ভাঙে।    উৎপত্তি  বিভিন্ন লেখকের মতে, হারিরার উৎপত্তি উত্তর আফ্রিকায়।    প্রস্তুতি  থাম্ব| কাসাব্লাঙ্কায় পরিবেশিত এক বাটি হারিরা হারিরার মূল রেসিপিটি নিম্নলিখিত উপাদানগুলির সমন্বয়ে গঠিত এবং অঞ্চলভেদে পরিবর্তিত হতে পারে:   তাদৌইরা - ময়দা এবং জল এবং কখনও কখনও টিনজাত টমেটো পেস্ট দিয়ে তৈরি একটি ঘন মিশ্রণ, যা রান্নার শেষে যোগ করা হয়।   টমেটো এবং ঘন টমেটো  মসুর ডাল  ছোলা  ফাভা বিনস  পেঁয়াজ  ধান  ফেটানো ডিম  অল্প পরিমাণে মাংস ( গরুর মাংস, ভেড়ার মাংস বা মুরগির মাংস )  এক বা দুই চামচ জলপাই তেল ।  সাধারণত ভেড়ার মাংসের এই স্টকে দারুচিনি, আদা, হলুদ অথবা জাফরানের মতো অন্য কোনও রঙিন উপাদান এবং ধনেপাতা এবং পার্সলে জাতীয় তাজা ভেষজ দিয়ে ভালোভাবে মশলা দেওয়া হয়।   পরিবেশনের সময় লেবুর রসও যোগ করা যেতে পারে। রাতভর শুয়ে থাকলে স্যুপের স্বাদ সবচেয়ে ভালো হয়।   এটি সাধারণত সেদ্ধ ডিমের সাথে পরিবেশন করা হয়, যার ওপর লবণ ও জিরা ছিটিয়ে দেওয়া হয়। পাশাপাশি খেজুর, ডুমুর এবং অন্যান্য পছন্দের শুকনো ফলও দেওয়া হয়। এর সাথে থাকে ঐতিহ্যবাহী মধুর মিষ্টান্ন এবং বিশেষভাবে তৈরি ঘরোয়া রুটি বা ক্রেপ।   তথ্যসূত্র    বহিঃসংযোগ    বিবিসির গুড ফুড গাইডে রবার্ট ক্যারিয়ারের তৈরি হারিরা রেসিপি  বিষয়শ্রেণী:আলজেরীয় রন্ধনশৈলী বিষয়শ্রেণী:মধ্যপ্রাচ্যীয় রন্ধনশৈলী বিষয়শ্রেণী:ইফতারি বিষয়শ্রেণী:আফ্রিকার রন্ধনশৈলী বিষয়শ্রেণী:ভূমধ্যসাগরীয় রন্ধনশৈলী বিষয়শ্রেণী:আরব রন্ধনশৈলী বিষয়শ্রেণী:স্যুপ
বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) পোর্টে গ্রান্ডে একটি শেটগাং-শ্রেণীর ফাস্ট প্যাট্রোল বোট। এটি দেশীয় কারিগরি ও প্রযুক্তিগত সহায়তায় আনন্দ শিপইর্য়াড এন্ড স্লিপওয়েজ কর্তৃক নির্মিত হয়। বর্তমানে জাহাজটি কোস্ট গার্ড পূর্ব-জোন চট্টগ্রাম এর অধীনে সামুদ্রিক এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।   ইতিহাস  বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ কোস্ট গার্ডের জন্য আনন্দ শিপইর্য়াড এন্ড স্লিপওয়েজ নৌযান নির্মানের পদক্ষেপ নেয়া হয়। এরই ধারাবাহিকতায় বাংলাদেশ কোস্ট গার্ডের জন্য ২টি ফাস্ট প্যাট্রোল বোট নির্মাণের লক্ষ্যে বাংলাদেশ কোস্ট গার্ড এবং আনন্দ শিপইর্য়াড এন্ড স্লিপওয়েজ এর মধ্যেকার জাহাজ নির্মাণ সংক্রান্ত চুক্তি স্বাক্ষরিত হয়। সম্পাদিত চুক্তির অংশ হিসেবে বিসিজিএস পোর্টে গ্রান্ডে নির্মিত হয়। নৌযানটি নির্মাণকালে আন্তর্জাতিক খ্যাতিসম্পন্ন জার্মানি ভিত্তিক জার্মানিশার লয়েড এর নীতিমালা অনুসরণ করা হয়। নির্মাণকাজ শেষে ২০০৬ সালে নৌযানটি আনুষ্ঠানিকভাবে কমিশনিং করা হয়।   বৈশিষ্ট্য ও যান্ত্রিক কাঠামো  বিসিজিএস পোর্টে গ্রান্ডে নৌযানটির দৈর্ঘ্য , প্রস্হ  এবং গভীরতা । নৌযানটির ওজন ১০৫ টন এবং নৌযানটিতে প্রচলন শক্তি হিসেবে রয়েছে:  ২টি  বিশিষ্ট এমটিইউ ১২ভি-২০০০ ডিজেল ইঞ্জিন (জার্মানি);  ২টি ৫৯ কিলোওয়াট ক্ষমতাসম্পন্ন কামিন্স জেনারেটর (গণচীন);  ২টি জেডএফ ৭৬০০ ট্রান্সমিশন (জার্মানি);  ২টি ফিক্সড পিটচ প্রোপেলার;  ২টি শ্যাফট এবং ইলেক্ট্রোহাইড্রোলিক স্টিয়ারিং গিয়ার সিস্টেম।  যার ফলে নৌযানটির সর্বোচ্চ গতিবেগ ঘন্টায় । এছাড়াও এটি ২৭ জন সদস্য নিয়ে একনাগাড়ে ৭ দিন অভিযান পরিচালনা করতে সক্ষম। সেন্সর এবং কার্যপদ্ধতি হিসেবে রয়েছে:   ১টি ফুরুনো ডিআরএস৪ডব্লিউ র‍্যাডার (জাপান);  ১টি ফুরুনো এফএআর-৩৩২০ চার্ট র‍্যাডার (জাপান);  ১টি হাল মাউনন্টেড মাল্টি-বিম ইকো সাউন্ডার (মার্কিন যুক্তরাষ্ট্র);  ১টি হাল মাউনন্টেড সিঙ্গেল-বিম ইকো সাউন্ডার (মার্কিন যুক্তরাষ্ট্র);  ১টি ডিজিপিএস রিসিভার (মার্কিন যুক্তরাষ্ট্র);  ১টি সাউন্ড ভেলোসিটি প্রোফাইলার (যুক্তরাজ্য);  ১টি জেআরসি জেএমএ-৩৩০০ মাল্টিরোল ডিসপ্লে সহ নেভিগেশন র‍্যাডার (মার্কিন যুক্তরাষ্ট্র);  ১টি চৌম্বকীয় কম্পাস (জাপান);  ১টি জিপিএস রিসিভার (ফুরুনো);  ১টি ইকো সাউন্ডার (কোডেন);  ১টি রাডার অ্যাঙ্গেল ইন্ডিকেটর;  ১টি ভিএইচএফ সেট (আইকম);  ৫টি ভিএইচএফ ওয়াকিটকি সেট (আইকম/মটোরোলা)।   রণসজ্জা  বিসিজিএস পোর্টে গ্রান্ডে নৌযানটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:   ২টি টাইপ ৫৬ ১২.৭ বিমান-বিধ্বংসী মেশিনগান;  ২ × টাইপ ৫৬ ৭.৬২×৩৯ মিমি মেশিনগান।   তথ্যসূত্র   বিষয়শ্রেণী:বাংলাদেশে নির্মিত জাহাজ বিষয়শ্রেণী:বাংলাদেশ কোস্ট গার্ডের জাহাজ
350px|থাম্ব|বিশ্বব্যপী মুসলিম জনসংখ্যা। উম্মাহ () একটি আরবি শব্দ ও ইসলামি পরিভাষা যা দ্বারা সম্প্রদায় বোঝানো হয়। তবে এর সাথে নৃতাত্ত্বিক বা ভৌগোলিক বৈশিষ্ট্য দ্বারা নির্ণীত জাতির মধ্যে পার্থক্য রয়েছে। এ দ্বারা অনুরূপ বহুসংখ্যক জাতির সমন্বয়ে গঠিত সামগ্রিক মুসলিম জনগোষ্ঠীকে বোঝায়। ইসলাম অনুযায়ী যেকোনো নৃতাত্ত্বিক, ভৌগোলিক বা ভাষাভাষীর মুসলিম ব্যক্তি উম্মাহর সদস্য হিসেবে গণ্য হয়।   আরও দেখুন   ইজমা  ইখতিলাফ  খিলাফত  মদিনার সনদ  প্যান ইসলামিজম  ওআইসি   তথ্যসূত্র    বহিঃসংযোগ   The definition of 'Ummah' is the unity of the Muslims  Online Islamic Learning Resource   বিষয়শ্রেণী:শরিয়ায় আরবি শব্দ ও বাক্য বিষয়শ্রেণী:সর্ব-ইসলামবাদ বিষয়শ্রেণী:শরিয়াহ-তে আরবি শব্দ ও বাক্যাংশ
"স্ন্যাচ গেম" হলো আমেরিকান টেলিভিশন ধারাবাহিক রুপলস ড্র্যাগ রেস-এর নবম মৌসুমের ষষ্ঠ পর্ব। এটি মূলত ২০১৭ সালের ২৮শে এপ্রিল প্রচারিত হয়। ক্যান্ডিস কেইন এবং ডেনিস ও'হেয়ার এতে অতিথি হিসেবে উপস্থিত ছিলেন।   পর্ব  থাম্ব|ক্যান্ডিস কেইন থাম্ব|ডেনিস ও'হেয়ার এই সপ্তাহের প্রধান চ্যালেঞ্জ হিসেবে কুইনরা স্ন্যাচ গেম খেলেন। এখানে তারকা অতিথি হিসাবে উপস্থিত ছিলেন ক্যান্ডিস কেইন এবং ডেনিস ও'হেয়ার। প্রতিযোগী এবং তাদের অনুকরণকৃত সেলিব্রিটিদের তালিকা নিচে দেওয়া হলো:   অ্যালিসা এডওয়ার্ডস চরিত্রে আজা  লাইজা মিনেলি চরিত্রে অ্যালেক্সিস মিশেল  সোফিয়া ভেরগারা চরিত্রে সিনথিয়া লি ফন্টেইন  জিগি গর্জিয়াস চরিত্রে ফারাহ মোয়ান  জেসমিন মাস্টার্স চরিত্রে নিনা বো'নিনা ব্রাউন  নেনে লিক চরিত্রে পেপারমিন্ট  মারলেনে ডিট্রিশ চরিত্রে সাশা ভেলোর  নেওমি ক্যাম্পবেল চরিত্রে শিয়া কুলি  আমান্ডা লেপোর চরিত্রে ট্রিনিটি টেলর  আরিয়াডনা গুতেরেজ চরিত্রে ভ্যালেন্টিনা  রানওয়ে থিম ছিল "নাইট অফ আ থাউজ্যান্ড ম্যাডোনাস", যা সিজন ৮-এর স্ন্যাচ গেম রানওয়ে থিমেরই পুনরাবৃত্তি। পেপারমিন্ট এবং শে কুলে দুজনেই "ম্যাটেরিয়াল গার্ল" মিউজিক ভিডিও থেকে অনুপ্রাণিত সাজ উপস্থাপন করেন, অন্যদিকে নিনা বো'নিনা ব্রাউন এবং ট্রিনিটি টেইলর উপস্থাপন করেন ম্যাডোনার ২০১৩ সালের মেট গালা লাল গালিচা সাজের অনুকরণ। আজার সাজ "হু'স দ্যাট গার্ল" ওয়ার্ল্ড ট্যুর থেকে অনুপ্রাণিত, অ্যালেক্সিস মিশেলের সাজ "ডিক ট্রেসি" সিনেমার ব্রেথলেস মাহোনির উপর ভিত্তি করে উপস্থাপিত, সাশা ভেলরের সাজ "এরোটিকা" মিউজিক ভিডিও থেকে অনুকৃত, ফারাহ মোয়ানের সাজ সুপার বোল XLVI হাফটাইম শো অনুপ্রাণিত, সিন্থিয়া লি ফন্টেইনের সাজ ম্যাডোনার ২০১৫ সালের ব্রিট অ্যাওয়ার্ডস লাল গালিচা  সাজ অনুপ্রাণিত, এবং ভ্যালেন্তিনার সাজ ম্যাডোনার "সেক্স" বইয়ের উপর ভিত্তি করে উপস্থাপিত।  অ্যালেক্সিস মিশেল, নিনা বো'নিনা ব্রাউন এবং সাশা ভেলোর ইতিবাচক সমালোচনা পান এবং অ্যালেক্সিস মিশেল চ্যালেঞ্জে জয়লাভ করেন। সিনথিয়া লি ফন্টেইন, ফারাহ মোয়ান এবং পেপারমিন্ট নেতিবাচক সমালোচনার শিকার হন এবং ফারাহ মোয়ানকে বিচারকগণ নিরাপদ বলে ঘোষণা করেন। ম্যাডোনার " মিউজিক " গানে ঠোঁট মেলানো প্রতিযোগিতায় মুখোমুখি হন সিনথিয়া লি ফন্টেইন এবং পেপারমিন্ট। পেপারমিন্ট ঠোঁট মেলানো প্রতিযোগিতায় জয়লাভ করেন এবং সিনথিয়া লি ফন্টেইন প্রতিযোগিতা থেকে বাদ পড়েন।   উৎপাদন  পর্বটি মূলত ২০১৭ সালের ২৮শে এপ্রিল প্রচারিত হয়েছিল।   তথ্যসূত্র   বিষয়শ্রেণী:টেলিভিশন ধারাবাহিক বিষয়শ্রেণী:আমেরিকান টেলিভিশন ধারাবাহিক
ইসমাত আরা সাদেক (১২ ডিসেম্বর ১৯৪২-২১ জানুয়ারি ২০২০) বাংলাদেশ আওয়ামী লীগের একজন রাজনীতিবিদ এবং  জনপ্রশাসন মন্ত্রণালয়ের প্রতিমন্ত্রী ছিলেন। তিনি যশোর-৬ (কেশবপুর) আসনের আওয়ামী লীগ থেকে মনোনয়ন নিয়ে নির্বাচিত হয়েছিলেন।   প্রাথমিক জীবন  ইসমাত আরা সাদেক ১৯৪২ সালের ১২ ডিসেম্বর বগুড়ায় জন্মগ্রহণ করেন। তার পিতার নাম মাহবুবুর রহমান চৌধুরী এবং মাতার নাম সায়েরা খাতুন। তিনি ১৯৫৬ সালে বগুড়া ভি এম গার্লস স্কুল থেকে ম্যাট্রিক পাস করেন ও ১৯৫৮ সালে ঢাকার হলিক্রস কলেজ থেকে ইন্টারমিডিয়েড পাশ করেন। ১৯৬০ সালে তিনি ঢাকার ইডেন কলেজ থেকে স্নাতক ডিগ্রী লাভ করেন।   রাজনৈতিক জীবন  ১৯৯২ সালে ইসমত আরা সাদেক ও তার স্বামী এ. এস. এইচ. কে. সাদেক বাংলাদেশ আওয়ামী লীগে যোগদান করেন। ১৯৯৬ সালে তিনি মহিলা আওয়ামী লীগের কেশবপুর শাখা প্রতিষ্ঠা করেন ও তখন থেকে কার্যনির্বাহী কমিটির সদস্য হিসেবে তিনি দায়িত্ব পালন করেন। তিনি ২০০৯ থেকে ২০১৩ সাল পর্যন্ত তিনি বাংলাদেশ মহিলা কল্যাণ পরিষদের সদস্য ছিলেন।  ইসমত আরা সাদেক দশম জাতীয় সংসদ নির্বাচনে যশোর-৬ আসন থেকে সংসদ সদস্য নির্বাচিত হন। ২০১৪ সালের ১২ জানুয়ারি তাকে প্রাথমিক ও গণশিক্ষা মন্ত্রণালয়ের প্রতিমন্ত্রী হিসেবে নিযুক্ত করা হয়। পরবর্তীতে, ২০১৪ সালের ১৫ জানুয়ারি তাকে জনপ্রশাসন মন্ত্রণালয়ের প্রতিমন্ত্রীর দায়িত্ব প্রদান করা হয়।  ২০১৮ সালের ৩০ ডিসেম্বরের নির্বাচনে তিনি সংসদ সদস্য নির্বাচিত হলেও মন্ত্রিসভায় স্থান পাননি। ইসমত আরা সাদেকের স্বামী এএইচকে সাদেক সাবেক শিক্ষামন্ত্রী এবং আওয়ামী লীগের উপদেষ্টামণ্ডলীর সদস্য ছিলেন। সাবেক এই সচিব আওয়ামী লীগ থেকে দুবার সংসদ সদস্য নির্বাচিত হন।   ব্যক্তিগত জীবন  তিনি আবু শারাফ হিজবুল কাদের সাদেক কে বিয়ে করেন, যিনি ছিলেন সাবেক সচিব, দুইবার নির্বাচিত সংসদ সদস্য, বাংলাদেশ আওয়ামীলীগের উপদেষ্টা মন্ডলীর সদস্য ও শিক্ষা মন্ত্রী। তাদের দুই সন্তান রয়েছে। তার ছোট ভাই মাহমুদুর রহমান চৌধুরী ছিলেন সাবেক জাতীয় পার্টির সাবেক মন্ত্রী।  ব্যক্তিগত জীবনে ইসমত আরা সাদেক এক ছেলে ও এক মেয়ের মা ছিলেন। তার ছেলে তানভীর সাদেক কম্পিউটার প্রকৌশলী ও মেয়ে নওরীন সাদেক একজন স্থপতি।   মৃত্যু  ২১ জানুয়ারি ২০২০ সালে মঙ্গলবার বেলা সাড়ে ১১টার দিকে রাজধানীর একটি বেসরকারি হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯৪২-এ জন্ম বিষয়শ্রেণী:২০২০-এ মৃত্যু বিষয়শ্রেণী:রাজনীতিতে বাংলাদেশী নারী বিষয়শ্রেণী:বাংলাদেশের মন্ত্রী বিষয়শ্রেণী:জাতীয় সংসদের মহিলা সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:যশোর জেলার রাজনীতিবিদ বিষয়শ্রেণী:শেখ হাসিনার তৃতীয় মন্ত্রিসভার সদস্য বিষয়শ্রেণী:বগুড়া জেলার রাজনীতিবিদ বিষয়শ্রেণী:যশোর জেলার ব্যক্তি বিষয়শ্রেণী:বাংলাদেশের নারী মন্ত্রী বিষয়শ্রেণী:২১শ শতাব্দীর বাংলাদেশী নারী রাজনীতিবিদ
thumb|right|আল-মাকাম মসজিদ  আল বাসরাহ প্রদেশ ইরাকের একটি প্রদেশ। এর আয়তন ১৯,০৭০ বর্গ কিলোমিটার এবং ২০০৩ সালেরর প্রাক্কলিত হিসাব অনুযায়ী এই প্রদেশের জনসংখ্যা প্রায় ২৬ লক্ষ। বসরা শহর প্রদেশটির রাজধানী ও ইরাকের ২য় বৃহত্তম শহর। এই প্রদেশের অন্যান্য গুরুত্বপূর্ণ শহরগুলির মধ্যে আছে কোর্না, আজ জুবাইর, উম্ম কাসর এবং আবু আল খাসিব কুয়েতের সাথে দক্ষিণে এবং ইরানের সাথে পূর্বে প্রদেশটির সীমান্ত আছে।   আরও দেখুন   বিষয়শ্রেণী:ইরাকের প্রদেশ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত রেখে দেয়া হল। বহুজাতিক আন্তর্জাতিক সংস্থা মেরাজ (আলাপ) ০১:৫৭, ১৪ জুন ২০১৮ (ইউটিসি) সাংহাই সহযোগিতা সংস্থা   – (অপসারণের প্রস্তাবনা দেখুনলগ দেখুন) () উপযুক্ত তথ্যবহুল নয়। Sajib Babu (আলাপ) ০৪:২৩, ১১ জুন ২০১৮ (ইউটিসি)  @Sajib Babu , যে কোনো নিবন্ধ প্রাথমিক ভাবে পূর্ণ তথ্য বহুল না ও হতে পারে। সেটা সম্প্রসারণের সহায়তা করতে পারেন।   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ঘটনাবলী    ১১৫৪ - ইংল্যান্ডের রাজা দ্বিতীয় হেনরির অভিষেক। ১৬৭৫ - দিল্লিতে নবম শিখগুরু তেগ বাহাদুরের শিরশ্ছেদ ঘটানো হয়। ১৬৮৮ - রাজা দ্বিতীয় জেমস স্ত্রী-সন্তানসহ ফ্রান্সে পালিয়ে যান। ১৮৮৯ - হাওয়াইয়ে বিশপ মিউজিয়াম প্রতিষ্ঠিত হয়। ১৮৯১ - কানাডিয়ান রাগবি ইউনিয়ন গঠিত হয়। ১৯৪১ - জার্মান সাবমেরিন ইউ-৫৭৪ ডুবে যায়। ১৯৪২ - ফ্যাসিস্টবিরোধী লেখক ও শিল্পী সংঘের দু’দিন ব্যাপী প্রথম সম্মেলন শুরু। ১৯৫৭ - মস্কো ও লন্ডনের মধ্যে বিমান চলাচল শুরু। ১৯৮৯ - মার্কিন যুক্তরাষ্ট্র পানামায় আগ্রাসী অভিযান শুরু করে। ১৯৯১ - মোটরগাড়ি নির্মাণশিল্পের পুরোধা জেনারেল মোটরস কোম্পানির একশটি কারখানা বন্ধ হয়ে গেলে আমেরিকায় ৭৪ হাজার শ্রমিক চাকরি হারান। ১৯৯৬ - চট্টগ্রাম টিভি উপকেন্দ্র উদ্বোধন করা হয়।   জন্ম ১৬৮৩ - স্পেনের রাজা পঞ্চম ফিলিপ। ১৮৫২ - এলবার্ট মিকেলসন, মার্কিন পদার্থবিদ। ১৮৭৩ - ব্রিটিশ ভারতের খ্যাতনামা চিকিৎসক এবং বৈজ্ঞানিক স্যার উপেন্দ্রনাথ ব্রহ্মচারী (মৃ.০৬/০২/১৯৪৬) ১৮৭৫ - মিলেভা মেরিক, পদার্থবিজ্ঞানী আলবার্ট আইনস্টাইনের প্রথম স্ত্রী ও সহকর্মী। ১৯০২ - রাফ রিচার্ডসন, ইংরেজ মঞ্চ ও চলচ্চিত্র অভিনেতা। (মৃ. ১৯৮৩) ১৯০৪ - ভারতের কমিউনিস্ট পার্টি ও ট্রেড ইউনিয়নের নেতা রণদিভের জন্ম।(মৃ.০৬/০৪/১৯৯০) ১৯০৬ - সোভিয়েত কমিউনিস্ট নেতা ও প্রেসিডেন্ট লিওনিদ ব্রেজনেভের জন্ম। ১৯০৮ - প্রখ্যাত বাঙালি সুরকার রত্নেশ্বর মুখোপাধ্যায় বা রতু মুখাপাধ্যায়।(মৃ.১৩/১১/১৯৮০)প্রাত্যিহিকী,১৯ ডিসেম্আবর,আকাশবাণী, কলকাতা ১৯১০ - জ্যঁ জ্যেঁনে, ফরাসি সাহিত্যিক ও রাজনৈতিক অধিকার আন্দোলনকর্মী। ১৯৩৪ - প্রতিভা পাতিল, ভারতের দ্বাদশ ও প্রথম মহিলা রাষ্ট্রপতি।   মৃত্যু   ১৭৩৭ - জেমস সোবিয়েস্কি, পোল্যান্ডের যুবরাজ।  ১৮৬০ - লর্ড ডালহৌসি, ভারতের গভর্নর জেনারেল।(জ.২২/০৪/১৮১২)  ১৯১১ - মীর মশাররফ হোসেন ঔপন্যাসিক, নাট্যকার ও প্রাবন্ধিক। (জ.১৩/১১/১৮৪৭)  ১৯১৮ -   রাধাগোবিন্দ কর,ব্রিটিশ ভারতের খ্যাতনামা চিকিৎসক। (জ.২৩/০৮/১৮৫২)  অজিতকুমার চক্রবর্তী,রবীন্দ্রনাথের শিক্ষার আদর্শ রূপায়ণকারী, রবীন্দ্র অনুরাগী ব্যক্তিত্ব।(জ.১৮৮৬)   ১৯২৭ -  রামপ্রসাদ বিসমিল,মণিপুর ষড়যন্ত্র মামলায় যুক্ত ব্রিটিশ বিরোধী বিপ্লবী ।(জ.১১/০৬/১৮৯৭)  আসফাকউল্লা খান, ব্রিটিশ বিরোধী স্বাধীনতা আন্দোলনের শহীদ বিপ্লবী।(জ.২২/১০/১৯০০)  ১৯৮৪ - আবদুল কাদির, ছান্দসিক হিসেবে খ্যাত বাঙালি কবি ও সাহিত্য-সমালোচক।  ১৯৮৭ - ড. খায়রুল বশর, গবেষক ও প্রাবন্ধিক। ২০২০ - পবিত্র কাবা ঘরে স্থাপিত দরজার নকশাকার প্রকৌশলি মুনির আল জুনদি।   দিবস, ছুটি ও অন্যান্য   বাংলা ব্লগ দিবস  তথ্যসূত্র    বহিঃসংযোগ    বিবিসি: এই দিনে   দি নিউইয়র্ক টাইমস: এই দিনে   বিষয়শ্রেণী:গ্রেগরীয় পঞ্জিকার দিন বিষয়শ্রেণী:ডিসেম্বর
নিবেদিতা তিওয়ারী (জন্ম: ২৪শে নভেম্বর ১৯৮৫) হলেন একজন ভারতীয় অভিনেত্রী, যিনি জি টিভিতে প্রচারিত জনপ্রিয় টেলিভিশন ধারাবাহিক ভাগোওয়ালী - বাঁটে আপনি তকদীর-এ রুনঝুন এবং অ্যান্ডটিভিতে প্রচারিত টেলিভিশন ধারাবাহিক গঙ্গা-এ সুপ্রিয়ার চরিত্রে অভিনয়ের মাধ্যমে বেশ জনপ্রিয়তা অর্জন করেছেন।   প্রারম্ভিক জীবন  নিবেদিতা তিওয়ারী ১৯৮৫ সালের ২৪শে নভেম্বর তারিখে ভারতের উত্তর প্রদেশের অযোধ্যাতে জন্মগ্রহণ করেছেন এবং সেখানেই তাঁর শৈশব অতিবাহিত করেছেন। তিনি অযোধ্যার জেবি একাডেমি থেকে স্কুল জীবনের পড়াশোনা সম্পন্ন করেছেন এবং পরবর্তীতে তিনি দিল্লি বিশ্ববিদ্যালয়ে পড়াশোনা করেছেন; যেখানে তিনি ইংরেজি সাহিত্য বিভাগ হতে স্নাতক সম্পন্ন করেছেন।Tiwari, Nivedita. Das, Madhuparna.    চলচ্চিত্র এবং টেলিভিশন জীবন  নিবেদিতা তিওয়ারী কালার্স টিভিতে প্রচারিত জনপ্রিয় টেলিভিশন ধারাবাহিক বালিকা বধু-তে অভিনয় জন্য অডিশন দিতে এসেছিলেন; এবং তিনি উক্ত ধারাবাহিকে কেন্দ্রীয় চরিত্র আনন্দীর জন্য নির্বাচিত শীর্ষ ৩ জনের একজন ছিলেন। পরে তিনি জি টিভিতে প্রচারিত ভাগোওয়ালী - বাঁটে আপনি তকদীর নামক টেলিভিশন ধারাবাহিকের প্রধান চরিত্রে অভিনয় করার সুযোগ পেয়েছিলেন। উক্ত ধারাবাহিকে তিনি রুনঝুন মিশ্র-এর চরিত্রে অভিনয় করেছিলেন, যিনি যেখানেই যান সেখানেই সৌভাগ্য নিয়ে আসেন। এই ধারাবাহিকটি ২০১০ সাল হতে ২০১২ সাল পর্যন্ত প্রচার করা হয়েছিল। এই সময়কালে, নিবেদিতা ইয়াহাঁ ম্যায় ঘর ঘর খেলি এবং স্টার ইয়া রকস্টার-এর মতো টেলিভিশন ধারাবাহিকে অভিনয় করেছেন। তিনি রাম মিলায়ি জোড়ি নামক টেলিভিশন ধারাবাহিকের একটি পর্বে অভিনয় করেছিলেন; যেখানে তিনি একটি অনুষ্ঠানে নৃত্য পরিবেশন করেছেন। নিবেদিতা টেলিভিশন জগতের পাশাপাশি চলচ্চিত্র জগতেও অভিনয় করেছেন। তিনি খাপ-এ সুরীলি চরিত্রে অভিনয় করেছেন, তাঁর অভিনীত চরিত্রটি ছিল এমন একটি মেয়ের যে তার নিজের গ্রামে খুন হয়ে যায়, কারণ সে সেই গ্রামেরই কাউকে বিয়ে করতে চেয়েছিল। ২০১৪ সালে, তিনি দিওয়ানি এবং নীলি ছত্রী ওয়ালে নামক টেলিভিশন ধারাবাহিকে পার্বতীর চরিত্রে অভিনয় করেছেন।   ব্যক্তিগত জীবন  নিবেদিতা তিওয়ারী সৃজনশীল লেখা, গান শোনা এবং বই পড়া উপভোগ করেন। একটি সংক্ষিপ্ত কবিতাসহ তাঁর একটি মতামত নিবন্ধ দ্য টাইমস অব ইন্ডিয়া তে প্রকাশিত হয়েছিল। তিনি নিয়মিতভাবে নিজের ব্লগে লেখা পোস্ট করেন। ২০১১ সালের ৪ঠা ডিসেম্বর তারিখে, স্বদেশের সহ-প্রতিষ্ঠাতা ও পরিচালক অঙ্কুর পেগুর সাথে  নিবেদিতা তাঁর নিজ শহর ফয়জাবাদে বিবাহ বন্ধনে আবদ্ধ হয়েছেন।   তথ্যসূত্র    বহিঃসংযোগ   বিষয়শ্রেণী:১৯৮৫-এ জন্ম বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ফৈজাবাদের ব্যক্তি বিষয়শ্রেণী:উত্তরপ্রদেশের অভিনেত্রী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ। দেখুন, WP:VICTIM। --যুদ্ধমন্ত্রী আলাপ ১৯:১৭, ৮ মার্চ ২০১৫ (ইউটিসি) এ বি এম হুমায়ুন কবীর   – (অপসারণের প্রস্তাবনা দেখুনলগ দেখুন) () তথ্যসূত্রবিহীন ও উল্লেখযোগ্যতার অভাব। Ibrahim Husain Meraj (আলাপ) ১৫:২২, ৩ মার্চ ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
রাতুল খান (জন্ম: ৩০ জুন ২০০১) একজন বাংলাদেশী ক্রিকেটার। ২৫ ফেব্রুয়ারি ২০১৯ সালে তিনি ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে টি-টোয়েন্টিতে আত্মপ্রকাশ করেছিলেন। তিনি ৮ মার্চ ২০১৯ সালে ২০১৮-১৯ ঢাকা প্রিমিয়ার ডিভিশন ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে লিস্ট এ ক্রিকেটে স্থান অর্জন করেছিলেন।    আরোও দেখুন    ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০১-এ জন্ম
জাতীয় রোলার স্কেটিং কমপ্লেক্স বাংলাদেশের রাজধানী ঢাকা শহরে অবস্থিত একটি রোলার স্কেটিং ক্রীড়া অনুশীলন ও প্রতিযোগিতা অনুষ্ঠানের সুবিধা প্রদানকারী স্থাপনা। এটি বাংলাদেশের জাতীয় ও প্রধান স্টেডিয়াম বঙ্গবন্ধু জাতীয় স্টেডিয়ামের পাশে অবস্থিত। এটি বাংলাদেশের ইতিহাসের সর্বপ্রথম রোলার স্কেটিং কমপ্লেক্স। সার্কভুক্ত দেশগুলির মাঝে এর আগে শুধুমাত্র ভারতে এবং শ্রীলঙ্কায় রোলার স্কেটিং কমপ্লেক্স ছিল। ২০১৭ সালের ২৩শে ফেব্রুয়ারি তৎকালীন বাংলাদেশের প্রধানমন্ত্রী শেখ হাসিনা এই ক্রীড়া কমপ্লেক্স উদ্বোধন করেন। ২০১৭ সালে স্থাপনাটি ১১ কোটি ৬১ লাখ টাকা ব্যয়ে নির্মিত হয়েছে।  ইতিহাস ২০২৫ সালের মার্চ মাসে, শেখ রাসেল রোলার স্কেটিং কমপ্লেক্স এর নাম পরিবর্তন করে জাতীয় রোলার স্কেটিং কমপ্লেক্স নামকরণ করা হয়।  প্রতিযোগিতা  প্রথম প্রেসিডেন্ট কাপ রোলার স্কেটিং চ্যাম্পিয়নশিপ  ২০২০ সালের ৯ই জানুয়ারি শেখ রাসেল রোলার স্কেটিং কমপ্লেক্সে বাংলাদেশের প্রথম প্রেসিডেন্ট কাপ রোলার স্কেটিং চ্যাম্পিয়নশিপ অনুষ্ঠিত হয়। এই প্রতিযোগিতার আয়োজন করে বাংলাদেশ রোলার স্কেটিং ফেডারেশন। প্রতিযোগিতার পুরুষ বিভাগের ফাইনালে লেজার স্কেটিং ক্লাব ৩-১ গোলে স্পীড স্কেটিং ক্লাবকে পরাজিত করে প্রথম প্রেসিডেন্ট কাপ রোলার স্কেটিং চ্যাম্পিয়নশিপের শিরোপা জিতে নেয়।   অন্যান্য প্রতিযোগিতা  শেখ রাসেল রোলার স্কেটিং কমপ্লেক্সে নিয়মিত কিছু প্রতিযোগিতা আয়োজিত হয় তবে এই সকল প্রতিযোগিতা শুধুমাত্র জাতীয় পর্যায়ের। বিগত বছরগুলোতে হওয়া বিভিন্ন প্রতিযোগিতার মাঝে রয়েছে: তিনটি বিজয় দিবস চ্যাম্পিয়নশিপ, তিনটি জাতীয় রোলার স্কেটিং চ্যাম্পিয়নশিপ, ২০১৮এবং ২০১৯ সালে ফেডারেশন কাপ, ২০১৯ সালে আন্তঃস্কুল রোপ স্কিপিং চ্যাম্পিয়নশিপ এবং ২০১৯ সালে শেখ রাসেল রোলার স্কেটিং চ্যাম্পিয়নশিপ।   অন্যান্য খেলা  শেখ রাসেল রোলার স্কেটিং কমপ্লেক্সে রোলার স্কেটিং ছাড়াও বিভিন্ন খেলার প্রতিযোগিতা অনুষ্ঠিত হয়, যেমন: হ্যান্ডবল, ডুবল, কুস্তি, কাবাডি, উশু, কারাতে, অসিক্রীড়া (ফেন্সিং), ইত্যাদি।  তথ্যসূত্র   বহিঃসংযোগ     বিষয়শ্রেণী:বাংলাদেশের ক্রীড়া কমপ্লেক্স বিষয়শ্রেণী:ঢাকার ক্রীড়া অনুষ্ঠানস্থল বিষয়শ্রেণী:২০১৭-এ বাংলাদেশে প্রতিষ্ঠিত